b'\n_START_ARTICLE_\nGil-galad\n_START_PARAGRAPH_\nGil-galad eli \xe2\x80\x9cLoistava T\xc3\xa4hti\xe2\x80\x9d, Ereinion Fingonin poika, on J. R. R. Tolkienin luoman fantasiamaailman henkil\xc3\xb6. Runon mukaan Gil-Galad oli haltiakuningas._NEWLINE_Turgonin kuoleman j\xc3\xa4lkeen Gil-galadista tuli viimeinen Noldorin Korkea Kuningas Keski-Maassa ja h\xc3\xa4n j\xc3\xa4i Lindoniin Ensiajan j\xc3\xa4lkeen. H\xc3\xa4n johti Elendilin kanssa Haltiain ja Ihmisten Viimeist\xc3\xa4 Liittoa ja sai h\xc3\xa4nen rinnallaan surmansa taistelussa Sauronin kanssa, kun t\xc3\xa4m\xc3\xa4 nosti Gil-galadin kaulasta ilmaan ja sytytti taikavoimillaan h\xc3\xa4net liekkeihin. Gil-galad kantoi Vilyaa, Ilman Sormusta, yht\xc3\xa4 Haltiain Kolmesta Sormuksesta ja antoi t\xc3\xa4m\xc3\xa4n Elrondille hetke\xc3\xa4 ennen kuolemaansa. Gil-galad k\xc3\xa4ytti aseenaan Aeglos -nimist\xc3\xa4 kuolettavaa keih\xc3\xa4st\xc3\xa4, jota \xc3\xb6rkit kammosivat.'